15/11/2022 | Administración Autonómica
Xunta de Galicia
Vicepresidencia Primeira e Consellería de Economía, Industria e Innovación
Xefatura Territorial da Coruña
Servizo de Administración Industrial
Resolución do 10 de novembro de 2022 da Xefatura Territorial da Coruña pola que se concede a autorización administrativa previa e de construción dunha instalación eléctrica no Concello de Carballo (núm. Expte: IN407A 2022/293-1)

Visto o expediente para o outorgamento de autorización administrativa previa e de construción da instalación eléctrica que a seguir se cita: - Solicitante: Parque Comercial A Revolta, SL NIF: B70576459 - Enderezo Social: Rúa Titanio, 1-4. Polígono de Bértoa -15105 Carballo - Título: LMTS, RBTS, CS e 3 CT DE 400 kVA para “Parque Comercial A Revolta, S. L.” na Avenida Revolta, 19 no Concello de Carballo. - Situación: Avenida Revolta, 19 – 15102 Carballo. - Instalación eléctrica de alta tensión, formada por: • Liña de alta tensión soterrada de 15 kV con inicio e fin en empalmes realizados na arqueta proxectada na liña de distribución existente CBL702, no tramo comprendido entre o CT 15CMJN e o CT 15SBQC, logo de entrar e saír no centro de seccionamento e centros de transformación proxectados, condutor RHZ1-2OL 12/20 kV 3x(1x240 mm2) Al, 1426 m. • Centro de manobra e seccionamento 3L telecontrolado, prefabricado, composto por tres celas de liña e unha de servizos auxiliares (24 kV, 400 A, 16 kA). • 2 Centros de transformación prefabricados de manobra exterior, compostos, cada un, por 2 celas de liña, 1 cela de protección con fusibles (24 kV, 400 A, 16 kA) e transformador de 400 kVA, refrixeración natural, en baño de aceite mineral e relación de transformación 15/0.42 kV. • 1 Centro de transformación compacto en local de obra civil, composto por 2 celas de liña, 1 cela de protección con fusibles (24 kV, 400 A, 16 kA) e transformador de 400 kVA, refrixeración natural, en baño de aceite mineral e relación de transformación 15/0.42 kV. Cumpridos os trámites ordenados na Lei 24/2013, do 26 de decembro (BOE núm.310), do sector eléctrico e no título VII, capítulo II do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, na Lei 5/2017, do 19 de outubro, de fomento da implantación de iniciativas empresariais e de acordo coa Resolución do 19 de febreiro de 2014 da Dirección Xeral de Enerxía e Minas pola que se aproba o procedemento de autorización administrativa de construción (DOG núm.54), esta xefatura territorial resolve: Conceder a autorización administrativa previa e a autorización administrativa de construción da devandita instalación, cuxas características se axustarán en tódalas súas partes ás que figuran no seu proxecto e ás condicións técnicas e de seguridade establecidas nos regulamentos de aplicación. O prazo de vixencia da autorización é dun ano, contado a partir do día seguinte ao da publicación desta resolución no Diario Oficial de Galicia. A presente autorización entenderase outorgada, salvo o dereito de propiedade e sen prexuízo do de terceiro, e non poderá ser invocada para excluír ou diminuír a responsabilidade civil ou penal na que puidera incorrer o beneficiario no exercicio da actividade ou na explotación da instalación autorizada. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao medio ambiente. Contra o presente acordo, que non é definitivo en vía administrativa, cabe interpor recurso de alzada ante o Vicepresidente primeiro e Conselleiro de Economía, Industria e Innovación no prazo dun mes contado a partir do día seguinte ao da súa notificación ou publicación nos termos establecidos nos artigos 112,115,121 e 122 da Lei 39/2015, do 1 de outubro, do procedemento administrativo común das administracións públicas; sen prexuízo de que os interesados poidan interpor calquera outro recurso que se considere pertinente. Na Coruña, 10 de novembro de 2022 O xefe territorial Isidoro Martínez Arca